
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinsko vijeće

KLASA: 240-03/26-01/1
URBROJ: 2186-21-02-26-1
Sveti Đurđ, 17. rujna 2026.


Na temelju članka 17. stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) te članka 22. Statuta Općine Sveti Đurđ („Službeni vjesnik Varaždinske županije“, broj 30/21 i 18/23), Općinsko vijeće Općine Sveti Đurđ, na  17. sjednici održanoj dana 17.9.2026. godine, donosi 

O D L U K U
o donošenju Procjene rizika od velikih nesreća 
na području Općine Sveti Đurđ

Članak 1.
Donosi se Procjena rizika od velikih nesreća na području Općine Sveti Đurđ, koju je izradila Radna skupina osnovana Odlukom općinskog načelnika o načinu izrade Procjene rizika od velikih nesreća na području Općine Sveti Đurđ, KLASA: 240-01/26-01/3, URBROJ: 2186-21-04-26-1, od 10. kolovoza 2026. godine. 
Članak 2.
Procjena rizika od velikih nesreća na području Općine Sveti Đurđ čini sastavni dio ove Odluke, ali nije predmet objave, već se izvornik dokumenta čuva u nadležnom upravnom odjelu.

Članak 3.
Ova Odluka stupa na snagu osmog dana od dana objave u „Službenom vjesniku Varaždinske županije“. 

OPĆINSKO VIJEĆE OPĆINE SVETI ĐURĐ

Predsjednik Općinskog vijeća 
                                                             Davor Kraljić


Obrazloženje
PRAVNI TEMELJ
Pravni temelj za donošenje Procjene rizika od velikih nesreća na području Općine Sveti Đurđ  je članak 17. stavak 1. podstavak 2. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20).
Procjena rizika od velikih nesreća na području općine Sveti Đurđ izrađena je sukladno Smjernicama za izradu procjene rizika od velikih nesreća za područje Varaždinske županije („Službeni vjesnik Varaždinske županije“, broj 73/16 od 24. prosinca 2016. godine).

POTREBNA FINANCIJSKA SREDSTVA ZA PROVEDBU AKTA
Za provođenje ove odluke nisu potrebna financijska sredstva u Proračunu Općine Sveti Đurđ.

OBRAZLOŽENJE
Procjenom rizika utvrditi će se rizici i prijetnje koje mogu zadesiti područje Općine Sveti Đurđ i analizirati postojeće snage sustava civilne zaštite kao mogući odgovor na utvrđene rizike i prijetnje.
Mogući rizici na području Općine Sveti Đurđ su:
· potresi,
· poplave,
· ekstremne temperature,
· epidemije i pandemije,
· poplave izazvane pucanjem brane,
· suše.

Procjenu rizika je potrebno donijeti jer je ona temeljni dokument za niz akata kojima se utvrđuju snage civilne zaštite u kvantitativnom i kvalitativnom smislu poput odluke o osnivanju postrojbi civilne zaštite, odluke o određivanju pravnih osoba od interesa za sustav civilne zaštite i odluke o određivanju pravnih osoba od interesa za sustav civilne zaštite, plan djelovanja civilne zaštite i plan vježbi civilne zaštite.
Predlaže se Općinskom vijeću Općine Sveti Đurđ donošenje Procjena rizika od velikih nesreća na području Općine Sveti Đurđ.

